
1. Негізгі ережелер
1.1. Дипломдық жұмысты рәсімдеу және қорғау тәртібі туралы ереже (бұдан әрі - Ереже) Қазақ экономика, қаржы және халықаралық сауда университетінің (бұдан әрі - Университет) бакалавриат білім беру бағдарламалары бойынша дипломдық жұмыстың құрылымы, көлемі мен рәсімдеу тәртібіне қойылатын жалпы талаптарды белгілейді.

1.2. 1.2. Дипломдық жұмыс - студенттердің өзекті мәселені өз бетінше зерттеуінің және тиісті сала аясында қолданбалы сипаттағы міндеттерді шешуінің нәтижелерін жинақтауды көрсететін бітіру жұмысы болып табылады. Диссертацияны студент ғылыми жетекшінің жетекшілігімен орындайды.
1.3. Дипломдық жұмыстың мақсаты – бітіруге дайындық кезеңінде студенттің теоретикалық дайындығын, практикасын және ғылыми қызмет тәжірибесін іске асыру. Мұндай қызмет студентке жалпы кәсіптік және арнайы даярлықтың әртүрлі оқу пәндері бойынша алған білімдерін кешенді түрде іске асыруға, сондай-ақ практикалық іс-әрекет тәжірибесін белсенді іске асыруға мүмкіндік береді.
1.4. Дипломдық жұмысты орындау және қорғау кезінде түлектер келесі біліктерді көрсетуі керек: 

1.4.1. Білім деңгейін (жалпы кәсіптік білімдерін, арнайы және мамандандырылған білімдерін);

1.4.2. Кәсіби құзыреттіліктерді (білім беру бағдарламасы бойынша алған білімді қолданбалы міндеттерді өз бетінше шешу үшін қолдана білу);

1.4.3. өз ойларын байланыстыра және дәлелді жеткізе білу, өз идеялары мен ұсыныстарын білдіру және қорғау.

1.5. Білім алушылар дипломдық жұмысты жазудан және қорғаудан келесі негіздер бойынша екі кешенді емтиханға ауыстыру арқылы  босатылады:

1.5.1. денсаулық жағдайы бойынша стационарда ұзақ емделу;
1.5.2. 2 жасқа дейінгі бала бағу; 
1.5.3. сырқат ата-анасына қарау.

Бұл ретте білім алушы Университет Ректорының атына өтініш жазады және тиісті құжатты ұсынады. Дипломдық жұмысты қосымша кешенді емтихандар тапсыруға ауыстыруға басқа жағдайларда жол берілмейді.
1.6. Осы Ережеде мынадай нормативтік құжаттарға сілтемелер пайдаланылды: 
1.6.1. Қазақстан Республикасының 27.07.2007 ж.  № 319-III (11.01.2020 ж. өзгертулер мен толықтырулар еңгізілген) «Білім туралы» заңы;  
1.6.2. Қазақстан Республикасы Білім және Ғылым министрінің 31.10.2018 ж. №604-ші «Білім берудің барлық деңгейлеріндегі мемлекеттік жалпыға міндетті білім беру стандарттарын бекіту туралы» бұйрығы; 
1.6.3. Қазақстан Республикасы Білім және Ғылым министрінің 30.10.2018 ж. №595 «Тиісті үлгідегі білім беру ұйымдары қызметінің үлгілік қағидаларын бекіту туралы» бұйрығы;

1.6.4. Қазақстан Республикасы Білім және Ғылым министрінің 16 қараша 2018 ж. № 634-ші бұйрығы;

1.6.5. Қазақстан Республикасы Білім және Ғылым министрінің 12.10.2018 ж.  №563 «Кредиттік оқыту технологиясы бойынша оқу процесін ұйымдастыру ережесін бекіту туралы» бұйрығы.
2. Дипломдық жұмысқа қойылатын жалпы талаптар   
2.1. Дипломдық жұмыс білім алушының жазбаша бітіру ғылыми-зерттеу жұмысы болып табылады, ол оқудың қорытынды кезеңінде орындалады.
2.2. Студенттер барлық мемлекеттік емтихандарды тапсырады және дипломдық жұмысты оқу-жұмыс жоспарына және оқытудың барлық түріне арналған бірыңғай оқу жұмыс бағдарламаларына сәйкес қорғайды.

2.3. Дипломдық жұмыста келтірілген барлық мәліметтердің нақтылығы мен объективті болуына автор жауап береді. Дипломдық жұмыстың, сондай-ақ қабылданған шешімдердің толықтығы мен сапасына студенттермен қатар ғылыми жетекшілер де жауап береді.

2.4. Дипломдық жұмыс - нақты мамандықтың ғылыми саласының өзекті мәселесін өз бетінше зерттеу мен зерделеу нәтижесін жинақтау болып табылады.
2.5.
Дипломдық жұмыс мына талаптардың біріне сай болуы керек:

2.5.1. ғалымдар, талдаушылар, практиктер жүргізген зерттеу нәтижелері мен жобалық шешімдерді жинақтау;
2.5.2. зерттеу объектісі бойынша ғылыми дәлелденген теоретикалық тұжырымдамаларды қамту; 
2.5.3. нақты мәселенің шешімін қамтамасыз ететін, ғылыми дәлелденген шешімдерді қамту.
2.6. Дипломдық жұмысты орындаудың мақсаты: 
2.6.1. Мамандық бойынша теориялық білімдер мен практикалық дағдыларды жүйелеу, бекіту және кеңейту, оларды нақты ғылыми, техникалық экономикалық және өндірістік міндеттерді шешуде қолдану.

2.6.2. Өз бетінше жұмыс жүргізу дағдыларын дамыту және игерілудегі мәселелер мен міндеттерді шешу кезінде ғылыми зерттеу және эксперименттеу әдістемесін меңгеру.

2.6.3. Қазіргі заманғы өндіріс, ғылым, техника, мәдениет жағдайында студенттің өзіндік жұмысқа дайындығын, сондай-ақ оның кәсіби құзыреттілік деңгейін анықтау.

2.7. Дипломдық жұмысты орындау бітіруші студенттің келесі негізгі құзыреттерін қалыптастыруға ықпал етуі тиіс: 

2.7.1. теориялық білімді пайдалану және кәсіби міндеттерді шешу үшін қажетті практикалық дағдыларды меңгеру; 

2.7.2. эмпирикалық (зерттеу) материалдар әдіснамасы мен әдістемесін білу және оларды ғылыми-практикалық қызметте қолдана білу;
2.7.3. алған білімді инновациялық технологияларға айналдыра білу; 

2.7.4. коммуникативтік қабілеттерге ие болу, өз ойларын қисынды және дәлелді баяндау, командада жұмыс істей білу; 
2.7.5. ақпаратты кәсіби мақсатта табу, өңдеу және пайдалана білу.

2.8. Дипломдық жұмыс мамандық бойынша әдебиеттерді (оқулықтар, оқу құралдары, монографиялар мен нормативтік әдебиеттер, отандық және шетелдік ғылыми және әдістемелік журналдар) және практика кезінде алынған материалдар немесе эмпирикалық жолмен алынған деректер негізінде орындалады.

2.9. Дипломдық жұмысты орындау кезінде студенттің шешетін мәселелері:

2.9.1 зерттеу тақырыбын таңдау; кейбір жағдайларда дайындалып жатқан тақырыпты тереңдету немесе кеңейту (мысалы, курстық жұмыс тақырыбы);

2.9.2 тақырыптың өзектілігін анықтау; 
2.9.3 зерттеу объектісі мен мәнін анықтау;
2.9.4 зерттеудің мақсаты мен міндеттерін тұжырымдау;

2.9.5 зерттеу материалдарын таңдау;

2.9.6 зерттеу әдістері мен тәсілдерін анықтау;

2.9.7 ғылыми әдебиетті іріктеу және зерттеу, зерттеу тақырыбы бойынша ғылыми білімді талдау және жүйелеу;

2.9.8 эмпирикалық материалды (зерттеу материалын) жинау және талдау;

2.9.9 негізгі кезеңді – ғылыми зерттеудің өзін жүзеге асыру;

2.9.10  зерттеу нәтижелерін жалпылау;

2.9.11  жазбаша және ауызша ғылыми сөйлеу дағдыларын жетілдіру;

2.9.12  зерттеудің ғылыми-практикалық нәтижелерін таныстыру.

3. Дипломдық жұмыс тақырыбының қалыптасуы 
3.1.      Дипломдық жұмыстың тақырыбы өзекті, ғылымның, техника мен мәдениеттің қазіргі жағдайы мен даму перспективаларына сәйкес болып, өзінің мазмұны бойынша жоғары оқу орнының міндеттері мен талаптарына сай болуы тиіс.

3.2.     Дипломдық жұмыстардың тақырыптары кафедраның ғылыми-зерттеу жұмысының тақырыбын ескере отырып, жетекші оқытушылармен құрастырылады.

3.3.     Дипломдық жұмыстар тақырыптарының жалпы тізімі жыл сайын кемінде 30% жаңартылуы тиіс. Өзгеріссіз қалған тақырыптар бойынша жұмыстың практикалық бөлімінде бұрын осы кафедрада зерттеу пәні болып табылмайтын нақты міндеттерді шешу бойынша ғылыми негізделген нәтижелер болуы тиіс. Келесі оқу жылына арналған дипломдық жұмыс тақырыптарының тізімі құрастырылуы және бекітілуі және бітіруші курс студенттерінің назарына жеткізілуі тиіс.

3.4.      Білім алушы бекітілген тақырыптан диплом жұмысының тақырыбын таңдайды. Әрбір дипломдық жұмыс жеке перспективалық теориялық немесе практикалық сұрақтарды дайындау тапсырмасына сәйкес болуы тиіс (А қосымшасы).

3.5.      Дипломдық жұмыстың тақырыбы кафедра, факультет кеңесінің отырысында қаралады және университет ректорының бұйрығымен бекітіледі.

4. Дипломдық жұмыстың тақырыбын бекіту және жетекшілерін тағайындау
4.1. Дипломдық жұмыстың жетекшісі тиісті деканаттың ұсынысы бойынша ректордың бұйрығымен тағайындалады, 4.3-тармақ бойынша біліктілік талаптарына сәйкес келетін ПОҚ ішінен бітіртуші кафедралардың ұсынысы негізінде болу керек.
4.2. Бір оқытушының жетекшілігімен дипломдық жұмысты орындайтын бір мезгілде бірнеше студент болуы мүмкін.

4.3 Бакалаврларға ғылыми басшылықты «ғылым кандидаты» немесе «ғылым докторы» немесе «философия докторы (РhD)» немесе «бейіні бойынша доктор» ғылыми дәрежесі немесе «философия докторы (РhD)» немесе «бейіні бойынша доктор» академиялық дәрежесі немесе «философия докторы (РhD)» немесе «бейіні бойынша доктор» дәрежесі кадрлар даярлаудың сұратылған бағытының бейініне сәйкес келетін, отандық ғылыми журналдарда соңғы бес жылда 2 ғылыми жарияланымның авторы болып табылатын, кемінде үш жыл ғылыми-педагогикалық жұмыс өтілі бар жетекші мамандар, уәкілетті орган және халықаралық ғылыми басылымдарда, сондай-ақ оқулық не оқу құралын ұсынған жетекші мамандар, оқытушылар атқара алады. 
4.3.1  «Дизайн» мамандығы үшін: 4.3-тармақтың талаптары немесе ҚР өнертанушылары мойындаған 20 шығармашылық жұмыстың бар (суреттер, мүсіндер, сәндік-қолданбалы өнер заттары/бұйымдары және т. б.), (шығармалардың өнертанушылық талдауы, автордың шығармашылық деңгейіне сәйкестігін бағалауы бар); немесе қалалық және республикалық (кемінде 10), халықаралық көрмелерде немесе симпозиумдарда авторлық шығармашылық жұмыстармен қатысқан (кемінде 5); немесе кемінде 1 жеке көрмесі бар (ұйымдастырылған) және шығармашылық одақтарға мүше мамандар.

4.4. Дипломдық жұмысқа жетекшілік кезінде жетекшілердің бірі біліктілік талаптарына сәйкес болуы тиіс, ал екінші жетекші диплом жұмысының тақырыбы бойынша осы саладағы мекемелердің, кәсіпорындардың және фирмалардың, басқа ПОҚ немесе жоғары білікті мамандары қатарынан болуы мүмкін.

4.5. 4.6-тармақтарға сәйкес жетекші функциялары көмекші жетекшіге да қатысты.

4.6. Диплом жетекшілері келесі міндеттерді орындайды:

4.6.1 дипломдық жұмысты орындауға тапсырма береді; 
4.6.2 білім алушыға дипломдық жұмысты орындау кезеңінде күнтізбелік жұмыс кестесін әзірлеуге көмек көрсетеді;

4.6.3 студентке қажетті негізгі әдебиеттерді ұсынады;

4.6.4 кеңес беру кестесін белгілеп, білім алушылардың тақырып бойынша күнтізбелік жұмыс кестесін сақтауын қадағалап, ағымдағы бақылауды жүзеге асырады; 
4.6.5 диплом жұмысының барлық бөлімдері мен тарауларының көлемін белгілейді;

4.6.6 білім алушыға әдістемелік көмек көрсететеді;

4.6.7 кафедра отырысына дипломдық жұмыстың орындалу барысы туралы ақпарат дайындайды;

4.6.8 ҚазЭҚХСУ антиплагиаты рәсімінің өтуі, мерзімі, мазмұны туралы студентті уақытылы хабардар етуге жауапты; 
4.6.9  МАК қорғауға дипломдық жұмыс туралы жазбаша пікір жазады;

4.6.10  дипломдық жұмысты алдын ала қорғауға қатысады;
4.6.11  Ректордың бұйрығымен бекітілген дипломдық жұмыс тақырыбының негізсіз, уақтылысыз өзгермеуіне (өзгертілген тақырыпқа бөлінген педагогикалық жүктеме сағатының көлемінде) жауап береді.
4.7. Дипломдық жұмысты рецензиялауды біліктілігі қорғалатын дипломдық жұмыстың бейініне сәйкес келетін тек үшінші тарап ұйымдарының мамандары жүргізеді.

4.7.1. Дипломдық жұмыстардың рецензенттері университет басшысының бұйрығымен бітіртуші кафедра меңгерушісінің ұсынысы бойынша жұмыс орны, лауазымы және білімі көрсетілген (мамандық бойынша ғылыми немесе академиялық дәрежесі) жалпы тізіммен бекітіледі.

4.7.2. Жұмысқа рецензия мен пікір бекітілген формаға сәйкес болуы керек (В, С қосымшалары). Рецензенттің қолы оның лауазымын көрсете отырып, мекеменің мөрімен расталады.
5. Дипломдық жұмыстың мазмұны мен құрылымы
5.1.
Дипломдық жұмыс өзінің мазмұны бойынша жоғары оқу орны бітіруші курсының білім алушысы қолжазба түрінде өз бетінше дайындаған зерттеу жұмысы болып табылады.

5.2.
Дипломдық жұмыстың көлемі, қағида бойынша, 36-40 беттен тұрады. Гуманитарлық мамандықтар бойынша дипломдық жұмыстың көлемі үлкейтілуі мүмкін (50 беттен кем емес). Дипломдық жұмыстың көрсетілген көлеміне қосымшалар қоса есептелмейді.

5.3.
Дипломдық жұмыстың құрылымдық элементтері:

· басқы бет;

· диплом жұмысының орындалуы бойынша тапсырма;

· мазмұны;

· кіріспе;

· негізгі бөлім (теориялық, аналитикалық және ұсынымдық);

· қорытынды (түйін мен ұсыныстар);

· пайдаланылған әдебиеттер тізімі;

· қосымша(лар).

5.4.
Басқы бет зерттеу тақырыбы, бітірушінің мамандығы және ғылыми жетекшісі туралы ақпарат көзі болып табылады. Дипломдық жұмыстың басқы парағы нөмірленбейді, бірақ беттердің жалпы санына кіреді. Титулдық беттің нысаны Г қосымшасында келтірілген.

5.5.
Дипломдық жұмыстың мазмұнына кіріспе, барлық тараулардың, параграфтардың реттік нөмірлері мен атаулары, қорытынды, пайдаланылған әдебиеттер тізімі және дипломдық жұмыстың осы элементтері басталатын беттердің нөмірлері көрсетілген қосымшалардың атауы кіреді.

5.6.
Кіріспеде дипломдық жұмыс тақырыбының өзектілігін негіздеу, дипломдық зерттеудің мақсаты, міндеттері мен объектісі және жұмыстың құрылымдық элементтерінің қысқаша сипаттамасынан тұру керек. Кіріспе бөлімінің ұсынылған көлемі - 2  бет.

5.7.
Дипломдық жұмыстың негізгі бөлімінде орындалған жұмыстың мәнін, мазмұнын, әдістемесін және негізгі нәтижелерін көрсететін мәліметтер келтіріледі. Қағида бойынша, дипломдық жұмыстың негізгі бөлімі тараулар мен параграфтарға бөлінеді. Әрбір параграф қаралған мәселелердің мәнін қысқаша баяндайтын қорытындылармен аяқталуы тиіс. Дипломдық жұмыс 2-3 тараудан тұрады (егер 2 тарау болса, онда екінші тарауда білім алушы «аналитикалық» және «резюме» бөлімдердін біріктіреді).
5.7.1. Бірінші бөлім – 1-2 параграфтан тұратын теоретикалық бөлім. Бұл тарауда ғылыми, заңнамалық, статистикалық, практикалық және басқа да әдеби дереккөздерге шолу жасау негізінде зерттелетін мәселенің теориялық аспектілері мен мәселелері қарастырылады. Ұсынылған көлем – 5-7 беттен кем емес.

5.7.2. Екінші бөлім – аналитикалық. Бұл тарау 2-3 параграфты қамтуы мүмкін, бұл жерде арнайы ақпаратты (ғылыми, анықтамалық, нормативтік-заңнамалық, техникалық, статистикалық, практикалық және т.б.) зерделеу негізінде факторлар мен заңдылықтар, даму тенденциялары, қолданыстағы практикадағы кемшіліктер анықталады. Бұл тарауда компания қызметінің нақты есебі мен көрсеткіштерін бағалау жасалып немесе нақты жағдайға талдау жүргізілуге тиіс. Ұсынылған көлем – 15-17 беттен кем емес.

5.7.3. Үшінші тарау – зерделенген тәжірибе мен практикалық зерттеулер негізінде әр түрлі әдістер мен технологияларды пайдалана отырып, зерттелетін объект қызметінің жекелеген бағыттарын жетілдіру бойынша нақты іс-шаралар (шешімдер) ұсынылған қорытынды. Ұсынылған көлем –10 беттен кем емес.

5.8.
Көлемі 2 беттен тұратын қорытынды, дипломдық жұмыстың кіріспе бөлімінде қойылған міндеттерді іске асыру бойынша қысқаша тұжырымдарды қамтуы тиіс.

5.9.
Пайдаланылған әдебиеттер тізімі ғылыми жұмыстарға қойылатын белгіленген талаптарға сәйкес рәсімделген ғылыми, оқу, мерзімді, заңнамалық-нормативтік, статистикалық, электрондық және басқа да дерек көздердің тізбесінен тұрады және кемінде 15 дереккөзді, ал техникалық мамандықтар үшін кемінде 10 дереккөзді қамтуы тиіс.

5.9.1. Пайдаланылған дереккөздерге сілтемелер төртбұрышты жақша  ішінде, жасалған дерек көздердің тізімі бойынша (мәтінде кездесу жиілігіне қарай) реттік нөмірмен көрсетілуі керек.
5.9.2. Кітап туралы мәліметтер (монографиялар, оқулықтар, анықтамалар және т.б.):

· автор туралы мәлімет;

· кітаптың атауы;

· шығарылған жері;

· баспа туралы мәліметтер;

· шығарылу жылы;

· беттер көлемінен тұруы тиіс. 
5.9.3.  Автордың тегін, одан кейін - аты-жөнінің бас әріптерін атау септігінде көрсету керек. Егер кітапті екі немесе үш автор жазған болса, онда олардың аты - жөні, аты-жөнінің бас әріптері, кітапта жазылған ретпен үтір арқылы көрсетіледі. 
5.10. Қосымшаға үлкен кестелер, суреттер, нұсқаулықтар, техникалық сипаттамалар, бағдарламалық өнімдер, есептер және т. б. түрінде ұсынылған материалдар енгізіледі.
5.11.  Дипломдық жұмыс ғылыми стильде берілуі тиіс. Ғылыми сөйлеу стилі - жеке монолог, мазмұндама үшінші жақтан жүргізіледі, авторлық «мен» қолданылмайды.
6. Дипломдық жұмысты рәсімдеу ережелері 
6.1. Дипломдық жұмыс А4 форматты стандартты парақтарда қатты мұқабада болуы тиіс.
6.2. Дипломдық жұмыс А4 форматындағы ақ қағаз парағының бір жағында бір интервалдан кейін компьютер мен принтерді пайдалану арқылы баспа тәсілімен орындалуы тиіс. Қәріп Times New Roman, кегль 14. 

6.2.1.
Дипломдық жұмыстың мәтінін келесі жиектердің өлшемдерін сақтай отырып басу керек: сол жағы - 30 мм, жоғарғы жағы - 20 мм, оң жағы - 10 мм және төменгі жағы - 20 мм. Абзацтық шегініс – 1,25 см.

6.2.2.
Түрлі гарнитура қаріптерін қолдана отырып, белгілі бір терминдерге, формулаларға, теоремаларға назар аударудың компьютерлік мүмкіндіктерін пайдалануға рұқсат етіледі.

6.3 Дипломдық жұмысты орындау тәсіліне қарамастан басылған мәтіннің, иллюстрациялардың рәсімделуі, кестелердің сапасы ДК-ден басып шығарулар олардың нақты көріну талаптарын қанағаттандыруы тиіс.
6.4 Дипломдық жұмысты дайындау барысында табылған жаңылыстар мен  графикалық дәлсіздіктерді тазалау немесе ақ бояумен бояу тәсілімен түзеу және дәл сол орынға жөнделген мәтінді (графиканы) машинкамен басу тәсілі немесе қолжазба тәсілімен (қара сия немесе қара тушьпен) жазуға болады. 
6.5   Аты-жөндері, мекемелердің, ұйымдардың, фирмалардың, бұйымдардың атауы және дипломдық жұмыста басқа да жалқы есімдер түпнұсқа тілінде келтіріледі. 
6.6 Дипломдық жұмыстың «Мазмұны», «Кіріспе», Негізгі тараулар, «Қорытынды», «Пайдаланылған әдебиеттер тізімі» құрылымдық элементтерінің атаулары жұмыстың құрылымдық элементтерінің тақырыпшалары болып табылады. «Кіріспе», Негізгі тараулар, «Қорытынды», «Пайдаланылған әдебиеттер тізімі» тақырыптарын азат жолдан бас әріппен, сол жақ жиегі бойынша нүктесіз қалың шрифтпен жазу керек. Құрылымдық элементтердің тақырыптары мен мәтін арасындағы қашықтық бір «бос» жолға сәйкес келеді.  «Мазмұны» тақырыпшасын жолдың ортасында, бас әріппен, қалың шрифтпен, нүктесіз жазу керек. Мазмұнның өзінде: Кіріспе, Тараулардың атаулары, Қорытынды, Пайдаланылған әдебиеттер тізімі, Қосымшалар қалың шрифтпен көрсетіледі. Параграфтың атауын мазмұнында қою қаріппен ерекшелеу қажет емес. Мазмұнның өзінде кіріспе, негізгі тараулар мен қорытынды арасындағы қашықтық бір «бос» жолға сәйкес келеді.
6.7.  Дипломдық жұмыс тарау мен параграфтарға бөлінуі керек. Әр тарау мен параграф аяқталған ойдан тұруы керек. 
6.7.1. Тараулардың атаулары жиынтығында дипломдық жұмыстың мазмұнын ашуы тиіс, ал параграфтардың атаулары жиынтығында тиісті тараудың мазмұнын ашуы тиіс.
6.7.2. Тараулар мен параграфтардың атаулары олардың мазмұнын анық және қысқаша көрсетуі тиіс.
6.7.3.  Дипломдық жұмыстың әрбір тарауын жаңа парақтан (беттен) бастау керек.
6.7.4. Мәтіннің өзінде тараулар мен параграфтардың атауын бас әріппен (қою кегль) соңына нүктесіз, астын сызбай жазу керек. Егер атау екі сөйлемнен тұратын болса, араларын нүктемен айыру керек. Тараудың атауы мен параграфтың атауы арасындағы қашықтық бір «бос» жолға сәйкес келеді. Бір тараудың ішіндегі параграфтар арасындағы қашықтық (бірінші параграфтың мәтінінің төменгі кесіндісі және екінші параграфтың атауы) бір «бос» жолға сәйкес келеді.
Мысалы:
1 Шағын бизнесті мемлекеттік реттеудің теориялық негіздері 

1.1 Бірінші параграф атауы
Мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін.
1.2 Екінші параграф атауы
Мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін, мәтін.

6.8. Дипломдық жұмыстың беттерін араб цифрларымен нөмірлеп, дипломдық жұмыстың құрамына кіретін барлық мәтін және қосымшалар бойынша, тура нөмірленуін сақтай отырып жазу керек. Беттің нөмірі, беттің төменгі бөлігінің ортасында нүктесіз қойылады.
6.8.1. Беттердің нөмірленуі басқы беттен басталады. Басқы парақта, тапсырмада және мазмұнда беттің нөмірі қойылмайды.
6.8.2. Жеке парақтарда орналасқан иллюстрациялар мен кестелер дипломдық жұмыс беттерінің жалпы нөмірленуіне қосылады. A3 форматындағы иллюстрациялар мен кестелер бір бет ретінде есептелінеді. 
6.8.3. Диплом жұмысының тарауларында нүктесіз араб цифрларымен белгіленген және абзац шегіне жазылған барлық құжат шегінде реттік нөмірлері болуы тиіс. Параграфтар әр тараудың шегінде нөмірленуі тиіс. Параграф нөмірі тарау нөмірінен және нүктемен бөлінген параграфтан тұрады. Параграф нөмірінің соңында нүкте қойылмайды. Тараулар екі және одан да көп параграфтан тұруы мүмкін.
Мысалы:

Мазмұны
Кіріспе………………………………………………………………………
1 Шағын бизнесті мемлекеттік реттеудің теориялық негіздері ……..

1.1 Параграф атауы…
1.2 Параграф атауы…
2 Қазақстан Республикасында шағын бизнес жағдайының талдауы.. 
2.1 Параграф атауы…
2.2 Параграф атауы…
3 Жетілдіру...................……………………………………………………….
3.1 Параграф атауы…
3.2 Параграф атауы…
Қорытынды…………………………………………………………………..
Пайдаланылған әдебиеттер тізімі ....…………………………………….
Қосымшалар………………………………………………………………….
6.9. Жұмыста иллюстрациялар (сызбалар, графиктер, карталар, схемалар, компьютерлік баспалар, диаграммалар, фотосуреттер)  алғаш рет аталғанда немесе келесі бетте тікелей айтылған мәтіннен кейін орналасуы керек.

6.9.1. Иллюстрациялар компьютерлік, сонымен қатар, түрлі-түсті болуы мүмкін. Барлық иллюстрацияларға дипломдық жұмыста сілтемелер берілуі тиіс.
6.9.2. Қосымшалардың иллюстрацияларынан басқа иллюстрацияларды араб цифрларымен тура нөмірлеу арқылы нөмірлеу керек.
6.9.3. Егер сурет біреу болса, онда ол «1-сурет» деп белгіленеді, «сурет» сөзі және оның атауы жолдың ортасында, сызықша арқылы орналасады. Иллюстрацияларды тараудың шегінде нөмірлеуге рұқсат етіледі. Бұл жағдайда иллюстрация нөмірі тарау нөмірінен және нүктемен бөлінген иллюстрацияның реттік нөмірінен тұрады. Мысалы: 1.1. Сурет мәтіннің төменгі бөлігі мен суреттің, суреттің атауы мен келесі мәтін арасындағы қашықтық бір «бос» жолға сәйкес келеді. 

6.9.4. Иллюстрацияларда қажет болған жағдайда, атауы және түсіндірме мәліметтері болуы мүмкін (сурет астындағы мәтін, 10 кегль). «Сурет» сөзі және оның атауы түсіндірме деректерден кейін орналастырылады және мынадай түрде орналасады: 1-сурет –  Хайек бойынша инвестицияларды жөндеу механизмі. Әрбір суреттің соңында сурет атауынан кейін келесі жолда, сызықша арқылы, абзацсыз, авторлығын көрсете отырып (Ескерту – автор жасаған, кегль 10) немесе төртбұрышты жақшада пайдаланылған дереккөзге сілтеме беріліп (Ескерту – дерек көз бойынша жасалған [5], кегль 10) ескертуі болуы тиіс.
6.9.5. Иллюстрацияға сілтеме жасау барысында бөлім шегінде «….2-суретке сәйкес» және тура нөмірлеу кезінде «….2.2 суретіне сәйкес» деп көрсетілуі керек.

1-сурет – Хайек бойынша инвестицияларды күйге келтіру механизмі
Ескерту – автормен немесе дерек көзбен жасалған [5]
6.10. Кестелер көрсеткіштерді салыстырудың жақсы көрнекілігі мен ыңғайлылығы үшін қолданылады. Кестенің атауы оның мазмұнын көрсетуі,  дәл әрі қысқа болуы тиіс және кесте үстінен сол жақта абзац шегінісінсіз бір жолға орналасып, ал оның нөмірі сызықша арқылы орналастырылуы тиіс. Кестенің бөлігін басқа бетке ауыстырған кезде бірінші бетте төменгі көлденең сызық және екінші бетте жоғарғы көлденең сызық жабылмайды, сол жағында «жалғасы» деген сөз жазылады және кестенің нөмірін көрсетеді, мысалы: «1-кестенің жалғасы». Кесте атауы мен кестенің арасындағы қашықтық бір «бос» жолға сәйкес келеді. Әрбір кестенің соңында автор көрсеткен ескертпе берілуі тиіс (Ескерту-автор жасаған, 10 кегль) немесе төртбұрышты жақшада пайдаланылған дереккөзге сілтеме берілуі тиіс. (Ескерту-дерек көз бойынша жасалған [6], 10 кегль).

6.10.1 Кестені бірінші рет айтылған мәтіннен кейін немесе келесі бетте орналастыру керек. «Кесте» сөзі сол жақта, абзацсыз, «ені бойынша» туралаумен орналасады. Кестенің мәтіні мен атауы арасындағы, кестенің төменгі бөлігі мен келесі мәтін арасындағы қашықтық бір «бос» жолға сәйкес келеді. Дипломдық жұмыста барлық кестелерге сілтемелер болуы керек. Сілтемеде оның нөмірін көрсете отырып, «кесте» деп жазу керек.

6.10.2 Көп бағандары бар кестені қосымшаға енгізген жөн.
6.10.3  Қосымшалардың кестелерін қоспағанда, кестелерді араб цифрларымен тура нөмірлеу арқылы нөмірлеу керек. Кестелерді тараудың шегінде нөмірлеуге рұқсат етіледі. Бұл жағдайда кестенің нөмірі тарау нөмірінен және нүктемен бөлінген кестенің реттік нөмірінен тұрады.

6.10.4  Кестенің бағандары мен жолдарының тақырыптарын бас әріппен жекеше түрде жазу керек, ал бағандардың астын - егер олар тақырыппен бір сөйлемді құраса кіші әріппен, немесе егер олар дербес мәнге ие болса, бас әріппен жазу керек. Кестенің тақырыбы мен тақырыпшаларынан кейін нүкте қойылмайды. 
6.10.5  Әдетте, кестелер сол, оң және төменгі жағынан сызықтармен шектеледі. Кестедегі қаріптің өлшемін мәтіндегіден (12 кегль) кішірек қылып қолдануға рұқсат етіледі. Кесте бағандары мен жолдарының тақырыптары, әдетте, кесте жолдарына параллель жазылады. Қажет болған жағдайда бағандар тақырыптарының перпендикуляр орналасуына жол беріледі. 
6.10.6   Кестенің бағандары мен жолдарының тақырыптарын бас әріппен жекеше түрде жазу керек, ал бағандардың астын - егер олар тақырыппен бір сөйлемді құраса кіші әріппен, немесе егер олар дербес мәнге ие болса, бас әріппен жазу керек. Кестенің тақырыбы мен тақырыпшаларынан кейін нүкте қойылмайды.

Мысалы
1-кесте. «Бақытты жол» ЖШС 20---20--- жж. Негізгі экономикалық көрсеткіштері
	№
	көрсеткіштер
	20--жыл
	20-- жыл
	20-- жыл

	1
	2
	3
	4
	5

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


1-кестенің жалғасы
	1
	2
	3
	4
	5

	
	
	
	
	

	
	
	
	
	

	Ескерту –Автор жасаған  немесе Дереккөз бойынша жасалған  [6]


6.11. «Ескерту» сөзін азат жолсыз бас әріппен жазу керек және астын сызып көрсетудің қажеті жоқ.

6.11.1.  Дипломдық жұмыста ескертулер, егер мәтіннің, кестелердің немесе графикалық материалдың мазмұнына немесе анықтамалық мәліметтерге түсіндірме қажет болса келтіріледі.
6.11.2. Ескертулерді тікелей мәтіндік, графикалық материалдан кейін немесе осы ескертулерге қатысты кестеде орналастыру керек. Егер ескерту біреу болса, онда «Ескерту» сөзінен кейін сызықша қойылады және ескерту бас әріппен жазылады. Жалғыз ескертуге нөмір қойылмайды. Бірнеше ескертуді нүктесіз, ретпен араб цифрларымен нөмірлейді. Кестеге ескерту, кестенің соңында кестенің аяқталуын білдіретін сызықтың үстіне орналастырылады.

6.12. Формулалар мен теңдеулерді мәтіннен бөлек жолға бөлу керек. Әрбір формуладан немесе теңдеуден жоғары және төмен емес кемінде бір бос жол қалдырылуы тиіс. Егер теңдеу бір жолға сыймайтын болса, онда ол теңдік белгісінен кейін (=) немесе қосу ( + ), минус ( - ), көбейту (х), бөлу (:) белгілерінен кейін немесе басқа математикалық белгілерден кейін ауыстырылуы тиіс, бұл ретте белгі келесі жолдың басында қайталанады. Символдар мен сандық коэффициенттердің мәндерін түсіндіруді формулада берілген бірізділікпен тікелей формуланың астында келтіру керек.

6.12.1.  Диплом жұмысындағы барлық жұмыс шегінде формулаларды араб    цифрларымен, дөңгелек жақшада бір жолда орналастырып шеткі оң жаққа түзеп нөмірлеу қажет.
6.12.2. Диплом жұмысындағы формулаларды араб цифрларымен жұмыстың барлық шегінде дөңгелек жақшада бір жолда шеткі оң жақта орналасқан реттік нөмірлеу арқылы нөмірлеу керек.
6.12.3.  Мәтіндегі формуланың реттік нөміріне сілтеме жақшада беріледі.  Мысалы - формулада (1).

6.12.4. Формулаларды тараудың шегінде нөмірлеуге рұқсат беріледі. Бұл жағдайда формула нөмірі формула тарауының нөмірінен және нүктемен бөлінген формуланың реттік нөмірінен тұрады, мысалы, (3.1). Пайдаланылған әдебиеттер тізімі ғылыми жұмыстарға қойылатын белгіленген талаптарға сәйкес рәсімделеді. Ол жұмыс мәтінінде аталған ретпен келтіріледі.

6.13.  Дереккөздерге сілтемелерді төртбұрышты жақшада  жасалған тізім бойынша реттік нөмірмен көрсету керек. 
6.13.1 . Пайдаланылған әдебиеттер тізімінде мәліметтерді дипломдық жұмыс мәтінінде дереккөздеріне сілтеме жасау тәртібімен, араб цифрларымен нөмірлеп, абзац шегінісінен жазу қажет (Д қосымшасы). 
6.14.   Қосымшалар осы дипломдық жұмыстың келесі парақтарында жалғасы ретінде рәсімделеді. Қосымшалар мәтінде сілтемелерге сәйкес орналастырылады, дипломдық жұмыстың жалғасы ретінде ретімен нөмірленуі тиіс. Әрбір қосымшаны жаңа беттен бастап, беттің жоғарғы оң жағында «Қосымша» сөзі мен белгісін қою керек (қою шрифт). Қосымша тақырыбы бас әріппен жеке жолда мәтінге қатысты симметриялы жазылуы тиіс. Қосымшалар Е, З, Й, О, Ч, Ь, Ы, Ъ әріптерін қоспағанда, А әрпінен бастап орыс алфавитінің бас әріптерімен белгіленеді. "Қосымша" деген сөзден кейін оның дәйектілігін білдіретін әріп болады.
6.15.    Дипломдық жұмыс тапсырмасы дереккөздердің сипаттамасы, студент жасаған сұрақтар тізімі, ұсынылған әдебиеттер тізімі, графикалық материалдар тізімі (кестелер, диаграммалар, схемалар және т.б.), дипломдық жұмысты жазудың толық күнтізбелік кестесінен тұрады.
6.16.     Әр дипломдық жұмыс дипломдық жұмысты рәсімдеу бойынша талаптарға сәйкестікке кафедрада нормалық бақылау процедурасынан өтеді. Дипломдық жұмыстың талаптарға сәйкестігі нормалық бақылау парағымен рәсімделеді, оған норма бақылаушы мен студент қол қойып, конвертке салынады (Ж қосымшасы). Норма бақылаушының мақсаты – дипломдық жұмыстың рәсімделуінің талаптарға сай екендігін тексеру. 
7. Дипломдық жұмыстың орындалу барысын тексеру 
7.1. Дипломдық жұмыстың жазылуы мен қорғалуына 12 академиялық кредит бөлінеді.  Дипломдық жұмысты орындау процесінің өзі алдын ала кәсіптік практика барысында және теориялық оқытудың соңғы кезеңінде жүзеге асырылады.

7.2.   Дипломдық жұмысты дайындау жұмысы, білім алушы жасаған және дипломдық жұмыс жетекшісімен келісілген жоспар-кесте бойынша жүргізіледі. 

7.2.1. Жоспар-кесте жұмыстың негізгі кезеңдерін, сондай-ақ қосымшада көрсетілген міндетті компоненттерді қамтуы тиіс.
7.3.   Дипломдық жұмыстың орындалу барысын бақылауды факультет деканы, кафедра меңгерушісі және диплом жұмысының жетекшісі (және бар болса, көмекші жетекші) жүзеге асырады, ол дауыс беру құқығынсыз алдын ала қорғау жөніндегі комиссияның құрамына кіреді.

7.4.   Дипломдық жұмысты қорғау басталғанға дейін бес күннен кешіктірмей келесі құжаттар МАК ұсынылады:

7.4.1. Диплом жұмысының ғылыми жетекшісінің «қорғауға жіберіледі» немесе «қорғауға жіберілмейді» деген дәлелденген қорытындысы берілген пікірі;
7.4.2. Көмекші жетекші бар болған жағдайда, екі пікір ұсынылады.

7.4.3. Қорғауға ұсынылған дипломдық жұмыстың (жобаның) жан-жақты сипаттамасы және білімді бағалаудың балдық-рейтингілік әріптік жүйесі бойынша бағасы мен «бакалавр» академиялық дәрежесін беру немесе тиісті мамандық бойынша біліктілік беру мүмкіндігі көрсетілген дәлелді қорытынды берілген дипломдық жұмысқа Рецензия.

7.5.   Жұмыс аяқталғаннан кейін ғылыми жетекші дипломдық жұмысқа қол қояды және қорғауға жіберу туралы жазбаша пікір дайындайды.

7.5.1.Егер ғылыми жетекшінің пікірі бойынша диплом жұмысы қойылған талаптарға сәйкес келмесе, ол жұмысты қорғауға жібермеу туралы өз шешімі туралы жазбаша пікір дайындап, негіздейді және оны бітіртуші кафедра меңгерушісіне береді.
7.6.
Білім алушы ғылыми жетекшінің оң пікірі және қорғалатын   жұмыс бейініне сәйкес келетін маманның бір пікірі болған жағдайда дипломдық жұмысты қорғайды. Егер ғылыми жетекші «қорғауға жіберілмейді» деген теріс қорытынды берген жағдайда, білім алушы дипломдық жұмысты қорғамайды.

7.7.
Білім алушы рецензенттің оң немесе теріс қорытындысына қарамастан, дипломдық жұмысты қорғауға жіберіледі. Осы материалдар негізінде кафедра меңгерушісі осы жұмысты қорғауға жіберу немесе жібермеу туралы шешім қабылдап, бұл туралы жұмыстың басқы парағына тиісті жазба жасайды.

 7.7.1 Егер білім алушы кафедра меңгерушісінің шешімімен келіспесе, мәселе студенттің және оның ғылыми жетекшісінің міндетті түрде қатысуымен факультет кеңесінің отырысында қаралады. Факультет кеңесінің шешімі ақырғы болып табылады.
8. Алдын-ала қорғау рәсімі
8.1. Дипломдық жұмысты алдын ала қорғау студенттердің қатысуымен және міндетті түрде ғылыми жетекшінің қатысуымен кафедраның ашық отырысында қорғалудан 1,5-2 ай бұрын бітіртуші кафедра әзірлейтін алдын ала қорғау кестесіне сәйкес жүргізіледі. Алдын ала қорғау кафедра отырысының хаттамасымен ресімделеді.

8.2. Алдын ала қорғауға ұсынылады:

· аяқталған жұмыстың баспа мәтінінің бір данасы;

· иллюстрациялық материал (электрондық тасығыштармен рұқсат етіледі);

· баяндама жобасы;
8.3. Дипломдық жұмысты алдын ала қорғау рәсімі ұсынылған материалдардың мазмұнын тексеру, сондай-ақ дипломдық жұмыстың негізгі компоненттерінің орындалуын бағалау болып табылады. 
8.3.1. Комиссия дипломдық жұмысты пысықтау туралы, баяндама мәтінін жақсарту туралы және т. б. ұсыныстар беруге құқылы. Мұндай жағдайда комиссиия толықтырулар еңгізілу үшін алдын ала қорғауды екі аптаға кейін қалдыруға құқылы. 

8.4.
Алдын ала қорғау нәтижелері негізінде комиссия білім алушыны дипломдық жұмысты қорғауға жіберу туралы шешім шығарады және хаттама жасалады.

8.5.
Дипломдық жұмыстың мазмұны, ұсыныстардың негізділігі, ресімделуі бойынша белгіленген талаптарға сәйкестігін ғылыми жетекші тексереді.

8.6.
Плагиат анықталған жағдайда тиісті акт жасалады, оған кафедра меңгерушісі, ғылыми жетекші және кафедраның жетекші оқытушысы қол қояды. Акт факультет деканына беріледі, ал жұмыс білім алушыға қайтарылады.

8.7.
Сәйкестікті тексеру рәсімі диплом жұмысын рәсімдеудің осы ережемен белгіленген сәйкестігін және ілеспе құжаттардың болуын тексеру болып табылады.

8.7.1. Кемшіліктері анықталған жағдайда білім алушыға оларды жоюға 2 аптадан артық емес қосымша уақыт беріледі.

9. Қорғау рәсімі
9.1. Қорғауға тек кафедра басшысы мен меңгерушісі қол қойған және алдын ала қорғаудан өткен аяқталған жұмыс ұсынылады.
9.2. МАК төрағасы мен мүшелеріне міндетті түрде мынадай құжаттар ұсынылуы тиіс:

· барлық пәндер бойынша алған бағалары, олардың көлемі, тапсырылған курстық жұмыстар мен практика түрлері көрсетілген транскрипт;

· түптелген, аяқталған дипломдық жұмыс (1 дана);

· деканат мөрімен бекітілген ғылыми жетекшінің пікірі;

· рецензент жұмыс істейтін мекеменің, кәсіпорынның мөрімен расталған рецензия;
9.3. Дипломдық жұмысты қорғау МАК-тың бекітілген жұмыс кестесіне сәйкес бітіртуші кафедра студенттерінің, оқытушыларының қатысуымен мемлекеттік аттестаттау комиссиясының 2/3 мүшелерінің қатысуымен ашық отырыста ашық түрде өткізіледі. Қорғауға ғылыми жетекші, дипломдық зерттеу жүргізілген ұйымның өкілдері және басқа да мүдделі тұлғалар да шақырылуы мүмкін.
9.4. МАК отырысының ұзақтығы күніне 6 академиялық сағаттан аспауы тиіс. Дипломдық жұмысты қорғауға 7-10 адамнан аспайтын адам жіберіледі.
9.4.1 Бір дипломдық жұмысты қорғау ұзақтығы бір білім алушыға 50 минуттан аспауы тиіс. Дипломдық жұмысты қорғау үшін білім алушы МАК алдында 15 минуттан артық емес баяндама жасайды.

9.5. Дипломдық жұмысты қорғау нәтижелері бойынша білім алушылардың білімін бағалаудың балдық-рейтингілік жүйесі бойынша баға қойылады. Бұл ретте білім алушының теориялық, ғылыми және практикалық дайындық деңгейі, сондай-ақ ғылыми жетекшінің және рецензенттің пікірлері назарға алынады.
9.5.1 Дипломдық жұмысты қорғау нәтижелері МАК отырысының хаттамаларына қол қойылғаннан кейін, өткізілген күні жарияланады.
9.6. Талқылаудан кейін МАК хатшысы пікірді (қатысқан жағдайда ғылыми жетекші өзі сөйлей алады) және рецензияны оқиды. Пікірде және/немесе рецензияда ескертулер болған жағдайда студент олардың мәні бойынша дәлелді түсініктеме беруі тиіс.

9.7. Ғылыми жетекшінің қорғауға жіберген, бірақ рецензент «қанағаттанарлықсыз» деген бағаға бағалаған дипломдық жұмысы жалпы шарттармен қорғалады.
9.8. Дипломдық жұмысты қорғау бойынша баға ғылыми жетекшінің пікірі, рецензенттің (оппоненттің) бағасы және қорғау қорытындысы ескеріле отырып қойылады, балдық-рейтингілік әріптік жүйе бойынша дербес баға қойылады.

9.9. МАК қорғау қорытындысы бойынша үздік жұмыстарды жариялауға немесе конкурсқа ұсынуға, ал олардың авторларын магистратурада әрі қарай оқуға ұсына алады.
9.10.  Диплом жұмыстарын қорғау жөніндегі тізімдеме тіркеуші кеңсесіне тапсырылады.
9.11.  Хаттама тиісті нысан бойынша толтырылады. Егер МАК-тың бір мүшесінің пікірі комиссияның қалған мүшелерінің пікірімен сәйкес келмеген жағдайда, ол өзінің пікірін хаттамада жазып, қолын қояды. Хаттамада бакалавр академиялық дәрежесінің берілгені, сондай-ақ оқуын аяқтаған білім алушыға (үздік немесе үздік емес) диплом берілгені көрсетіледі.

9.12.  Дипломдық жұмысты қорғау бағасы туралы, сондай-ақ академиялық дәреже беру және мемлекеттік үлгідегі (үздік емес, үздік) диплом беру туралы шешімді МАК жабық отырыста, отырысқа қатысқан комиссия мүшелерінің көпшілік даусымен ашық дауыс беру арқылы қабылдайды. Дауыстар саны тең болған жағдайда Комиссия төрағасының дауысы шешуші болып табылады.

9.13. Белгіленген мерзімде дәлелді себептермен диплом жұмысын қорғауға келмеген білім алушы МАК төрағасының атына өтініш беруге және оның келісімімен комиссия отырысының басқа күні диплом жұмысын қорғауға құқылы. Қанағаттанарлықсыз баға алғаннан кейін МАК-қа ұсынылған денсаулық жағдайы туралы құжаттар қаралмайды.
9.14.  Оң бағаны көтеру мақсатында бітіру жұмысын қайта қорғауға тыйым салынады. Сондай-ақ қорытынды аттестаттаудың осы кезеңінде «қанағаттанарлықсыз» баға алған білім алушының дипломдық жұмысын қайта қорғауға жол берілмейді.

9.15. Егер дипломдық жұмысты қорғау қанағаттанарлықсыз деп танылса, МАК осы жұмыстың келесі академиялық кезеңінде қорғауға қайта ұсыну немесе жаңа тақырыпты әзірлеу мүмкіндігін белгілейді. МАК-тың шешімі отырыс хаттамасына жазылады.

9.16. Барлық дипломдық жұмыстарды қорғағаннан кейін кафедра ЖОО мұрағатына тізімдеме бойынша береді. Тізімдеме екі данада жасалады. Тізімдеменің бір данасы мұрағатта, екіншісі кафедрада сақталады. 
10. Қорытынды ережелер
10.1. Осы Ереже және соған еңгізілген өзгертулер мен толықтырулар университеттің Ғылыми кеңесі бекіткен сәттен бастап күшіне енеді.
10.2. Құжаттың аудитіне жауапты – бітіртуші факультеттерінің декандары.
10.3. Сапаны қамтамасыз ету және стратегиялық талдау бөлімі құжатты сақтауға жауапты.
А қосымшасы 
ҚАЗАҚ ЭКОНОМИКА, ҚАРЖЫ ЖӘНЕ ХАЛЫҚАРАЛЫҚ САУДА УНИВЕРСИТЕТІ
Бекітемін
Кафедра меңгерушісі 

__________А. Тегі
«
» 

 201
 ж. 

___________________________________________ факультеті
___________________________________________ кафедрасы 
___________________________________________ ББ/мамандығы
Cтудент  

Студентің А.Ә.Т.
ДИПЛОМДЫҚ ЖҰМЫСТЫ ОРЫНДАУҒА ТАПСЫРМА

Дипломдық жұмыстың тақырыбы __________________________________
Университет бойынша 201__ жылғы «___» ________ бұйрықпен бекітілген.

Біткен жұмысты тапсыру мерзімі «      » 
 201__ ж.

Жұмысқа бастапқы деректер 


Дипломдық жұмыста зерттелуге тиіс түсініктер тізімі немесе дипломдық жұмыстың қысқаша мазмұны:

а) 


ә) 

б) 

Графикалық материалдар тізімі (міндетті түрде болуы керек сызбалары нақты көрсетілген) 


Тапсырма берілген күн «
» 
 201
 ж.

Кафедра меңгерушісі 


(қолы)
Т.А.Ә.
Жұмыстың жетекшісі  


(қолы)
Т.А.Ә.
Тапсырманы орындауға қабыл алдым
Студент 


(қолы)
Т.А.Ә.
Б қосымшасы

Қазақ экономика, қаржы және халықаралық сауда университеті __________________________________________________________________

                                     шифрі және атауы

ББ/мамандығының студенті 

_______________________________________________________________

                                                                                                                                                                                    _______________________________________________________________

                               (тақырыптың толық атауы)

дипломдық жұмысына

Р Е Ц Е Н З И Я

 ____  бет көлемінде орындалған.

 Рецензияда зерттеудің өзектілігі, теориялық және практикалық маңыздылығы, алынған нәтижелердің қисындылығы мен негізділігі қамтылуы керек. Рецензент жұмыстың дипломдық жұмысқа қойылатын талаптарға сәйкестігін / сәйкес еместігін атап өтуі керек. Дипломдық жұмыс балдық-рейтингілік және әріптік жүйеде бағаланады. 

Пікір 1 парақтан аспауы керек.

Жұмыстың бағасы
_________________________________________________________
Мысалы:

Түлек 5В090500 – «Әлеуметтік жұмыс» мамандығы бойынша қызмет көрсету саласында бакалавр дәрежесіне лайық.

Дипломдық жұмыс А-ға сәйкес «өте жақсы» деп бағаланады; 100, (4.0).

Рецензент: ________________________________________________


                                                    (қолы)
Т.А.Ә.

Ұйымның атауы __________________________________________
________________________________________________________

                       Ғылыми атағы, дәрежесі, атқаратын қызметі
М.О.                                                                    «
» ________ 20___ ж.

В қосымшасы

Қазақ экономика, қаржы және халықаралық сауда университеті

__________________________________________________________________

                                шифрі және атауы

ББ/мамандығының студенті 

_______________________________________________________________

                                                                                                                                                                                    _______________________________________________________________

                            (тақырыптың толық атауы)

дипломдық жұмысына

ғылыми жетекшінің

ПІКІРІ

__________________________________________________________

                                 Ғылыми атағы, дәрежесі, Т.А.Ә.

Ғылыми жетекшінің пікірі дипломдық зерттеуге таңдалған тақырыптың өзектілігін, негізгі мазмұнын,  орындалған жұмыста студенттің дербестік деңгейін анықтайды. Пікірде  ғылыми жетекші келесідей баға беруі керек: дипломдық жұмыс қойылатын талаптарға сәйкес келеді (сәйкес келмейді) және мемлекеттік аттестаттау комиссиясының отырысында қорғауға ұсынуға лайық (лайық емес). 

Пікір 1 парақтың көлемінен аспауы керек.

____________________________________________________________

                                         (қолы)
жетекшінің Т.А.Ә. 

_________________________________________________________

                                              Ғылыми атағы, дәрежесі

__________________________________________________________


                                                 Атқаратын қызметі

М.О.
                                                                  «
» 
 20
 ж.

 Г қосымшасы 
Басқы бетті рәсімдеу үлгісі 
ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ 
ҚАЗАҚ ЭКОНОМИКА, ҚАРЖЫ ЖӘНЕ ХАЛЫҚАРАЛЫҚ САУДА УНИВЕРСИТЕТІ 

 кафедрасы
«Қорғауға жіберілді» 

Кафедра меңгерушісі 


___________ Т.А.Ә.

«
»_________ 20
 ж.

шифрі және толық атауы 
ББ/мамандығы бойынша 

«
»
тақырыбына 

ДИПЛОМДЫҚ ЖҰМЫС
	Орындаған
	(қолы)
Т.А.Ә.

	Ғылыми жетекшісі
Ғылыми атағы, ғылыми дәрежесі
	(қолы)
Т.А.Ә.

	Нормалық бақылаушы 
Ғылыми атағы, ғылыми дәрежесі
	(қолы)
Т.А.Ә.


Қала 20

Пайдаланылған дереккөздер тізімі

1
Қазақстан Республикасының Бюджет кодексі. – Алматы: ЮРИСТ, 2015.– 136 б.

2
 Қаржы теориясы: Оқулық / В. Д. Мельников. – Алматы: LEM, 2015. – 400 б. 

3
 Дронов Р.И. Кәсіпорынның қаржылық жағдайын бағалау// Қаржы.- 2015.- № 4.- Б. 15-19.

4
 Яшин С.Н., Тихонов С.В. Мекеменің инновациялық әлеуетінің құрылымын анықтау үшін әдістемелік тәсілдер // Қаржы және несие.-2015.- № 14.- Б.2-12.

5
 Қазақстан Республикасының азаматтық кодексі,  27 желтоқсан 1994  жылғы қаулысымен қолданысқа енгізілген (26.07.2016ж. берілген өзгерістермен толықтырулармен)// http://www. Zakоn.kz  (қаралған уақыты: 18.01.2019 ж.)
 Ж қосымшасы
_________________________________________________ факультеті 

_____________________________________________ББ/мамандығы 

__________________________________________тобының студенті

___________________________________________________________

 дипломдық жұмысының 
НОРМАЛЫҚ БАҚЫЛАУЫ 
Дипломдық жұмыстың тақырыбы

 ______________________________________________
______________________________________________________

Дипломдық жұмыстың ҚР Үкіметі 2012 жылы 23 тамыздан №1080 Қаулысымен бекітілген жоғары және жоғарыдан кейінгі білім беру МЖМБС сәйкестігін талдау
	№
	Объект
	Параметрлер 
	Сәйкес +

Сәйкес емес -

	1
	Тақырып атауы 
	Бекітілген тақырыпқа сәйкес
	

	2
	Шрифт өлшемі
	14 кегль
	

	3
	Шрифт атауы
	Times New Roman
	

	4
	Жоларалық 
	Дара 
	

	5
	Абзац
	1,25
	

	6
	Жиектері (мм)
	Сол жиек – 30 мм, оң жиек – 10 мм, жоғарғы жиек – 20 мм, төменгі жиек – 20 мм
	

	7
	Жұмыстың жалпы көлемі 
	36-40 бет баспа мәтін (гуманитарлық мамандықтар үшін 50 бетке дейін) 
	

	8
	Кіріспе көлемі
	2 бет
	

	9
	Негізгі бөлімнің көлемі 
	30-34 бет
	

	10
	Қорытынды көлемі 
	2 бет
	

	11
	Беттерді нөмірлеу
	реттік, беттің төменгі жағында орналасқан, ортасында араб цифрлерімен 
	

	12
	Жұмыстың құрылымдық бөлімдерінің реттілігі 
	Басқы бет, Дипломдық жұмысқа тапсырма, Мазмұны, Кіріспе, Негізгі бөлім (екі-үш тарау), Қорытынды, Пайдаланылған әдебиеттер тізімі, Қосымшалар
	

	13
	Жұмыстың құрылымдық бөліктерін рәсімдеу
	Әрбір құрылымдық бөлім жаңа беттен басталады. Атауы бас әріппен абзацтан басталады. Атауы мен мәтін арасында бір жол қалуы керек. Атауының соңында нүкте қойылмайды. 
	

	14
	Негізгі бөлімнің құрылымы
	2 – 3 тарау
	

	15
	Пайдаланылған әдебиеттер саны және оларды рәсімдеу 
	Деректі және әдеби дереккөздердің 15 библиографиялық сипаттамасы, 10 – техникалық мамандықтар үшін
	

	16
	Қосымшалардың болуы және оларды рәсімдеу
	Гумнитарлық мамандықтар үшін болғаны дұрыс. Техникалық және жаратылыстану-ғылыми мамандықтар үшін міндетті түрде болуы керек. 
	

	17
	Әдебиеттерге жасалған сілтемелердің берілуін рәсімдеу 
	Сілтеменің берілуінде барлық тараулардың, параграфтардың, қосымшалардың бастапқы беті көрсетіле отырып, атаулары берілуі керек. 
	

	18
	Кестелерді рәсімдеу
	Көрсетілген мәтіннен кейін орналасады. Ескерту болу керек.  
	

	19
	Суреттерді рәсімдеу
	Көрсетілген мәтіннен кейін орналасады. Ескерту болу керек.  
	

	20
	Сілтемелер 
	Мәтіндегі сілтемелер саны пайдаланылған дереккөздер тізіміне сәйкес
	


Нормалық бақылауды орындаған:






_______________






(атқаратын қызметі)
       
                  (қолы)



(Т.А.Ә.)

Нормалық бақылау нәтижелерімен таныстым:

Студент _________________________________

_______________

(Т.А.Ә.)





             (қолы)
Ескертулер жойылды: 





         _______________

(Ф.И.О.)



                   (бақылаушы қолы) 

Күні «
»


 20
 ж.
Келісім парағы
	Қызметі
	ТАЖ
	Күні
	Қолы

	Академиялық қызмет және ғылым жөніндегі проректоры, ЖМҚ бойынша БӨ
	Жаныбаева З.К.
	
	

	Қолданбалы ғылымдар факультетінің деканы
	Могильная А.В.
	
	

	«Бизнес және басқару» факультетінің деканы 
	Есенгельдин Б.С.
	
	

	СҚжСТБ бастығы
	Бурганова Р.И.
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Өзгертулерді тіркеу қағазы
	№
	Өзгертулерді енгізу туралы бұйрық құжаттың атауы 
	Өзгертудің бекіткен күні 
	Берілген данаға өзгертуді енгізген

	
	
	
	Құжаттамаға жауаптының Т.А.Ж. 


	қолы
	күні

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Құжаттың бірінші бөлімі параграфтарының реті





Құжаттың екінші бөлімі параграфтарының реті





Құжаттың үшінші бөлімі параграфтарының реті

